দেবের পর SIR-এর ডাক পেলেন মিমি চক্রবর্তী

কলকাতা: দেবের পর মিমি চক্রবর্তী (Mimi Chakraborty), এবার SIR-এর ডাক পেলেন অভিনেত্রী প্রাক্তন সাংসদ মিমি চক্রবর্তী (Mimi Chakraborty SIR Hearing Notice)। এসআইআর-র সাধারণ মানুষের পাশাপাশি বেশ কিছু টলিউড তারকাদেরও ডাকা হয়েছে। সেই তালিকায় আগেই ডাক পেয়েছেন সাংসদ তথা অভিনেতা দেব, সৌমিতৃষা। আর এবার ডাক পেলেন তৃণমূলের আরও এক প্রাক্তন সাংসদ মিমিও। তিনি জানিয়েছেন, আগামী ৩১ জানুয়ারি কসবা বিধানসভা কেন্দ্রে প্রয়োজনীয় নথি নিয়ে হাজিরা দেবেন।

এসআইআর-র ডাক পাওয়া নিয়ে মিমি চক্রবর্তী জানান, আমার কাছে এসআইআরের নোটিস এসেছে। আমি ৩১ জানুয়ারি অবশ্যই যাব। আমার যে বিধানসভা কেন্দ্রে কসবা। সেখানে আমি ভোট দিই। সেখানেই আমাকে হয়ত যেতে হবে। যা যা ডকুমেন্ট নিয়ে যেতে বলা হয়েছে তাই নিয়েই যাব।’

আরও পড়ুন: বলিউড পেরিয়ে হলিউড! জেনিফারের সঙ্গে বিক্রান্ত?

প্রসঙ্গত, ২০১৯ সালের সক্রিয় রাজনীতিতে যোগ দেন। ২০১৯ সালের লোকসভা নির্বাচনে মমতা বন্দ্যোপাধ্যায় তাঁকে দক্ষিণ কলকাতার গুরুত্বপূর্ণ আসন যাদবপুর থেকে প্রার্থী হন। সেখানে মিমি চক্রবর্তী রেকর্ড ভোট পেয়ে জয়লাভ করে লোকসভার সদস্য হন। রাজনীতিতে উল্লেখযোগ্য ছাপ ফেলেছিলেন।রাজনীতিতে উল্লেখযোগ্য ছাপ ফেলেও, ২০২৪ সালের ১৫ ফেব্রুয়ারি মিমি চক্রবর্তী লোকসভার সাংসদ পদ থেকে পদত্যাগের ইচ্ছা প্রকাশ করেন। বর্তমানে মিমি চক্রবর্তী সক্রিয় রাজনীতি থেকে দূরে রয়েছেন। এখন তিনি আবারও পূর্ণসময়ের জন্য টলিউডের অভিনয় মন দিয়েছেন।